**DOM ZA STARIJE OSOBE DUBROVNIK**

**IZVJEŠĆE O RADU ZA RAZDOBLJE OD 01.01.2017. DO 31.12.2017.G.**

Izvješće o radu za razdoblje od 01. siječnja 2017. do 31.prosinca 2017.godine sastavlja se po službenoj dužnosti i dostavlja Upravnom vijeću Doma na usvajanje.

1. **KORISNICI**

**1.1. Struktura korisnika** **po dobi, zdravstvenom stanju i pokretljivosti**:

U Domu je smještena 173 korisnika, od kojih je 59 korisnika smješteno u Poslovnoj zgradi Thermotherapia u Mokošici, a 114 u objektu u Ul. Branitelja Dubrovnika 33.

Struktura korisnika po dobi, spolu, zdravstvenom stanju i pokretljivosti nije se bitno promijenila u odnosu na ranije. Muškaraca je 36%. Samo 5% smještenih korisnika su kortisnici I stupnja usluge. Nastavlja se trend zainteresiranih osoba za smještaj koje su teže i teško bolesne od raznih kroničnih bolesti i demencija uključujići i oboljele od Alzhaimerove demencije.

Česti su zahtjevi za smještaj i osoba koje su izvjesno vrijeme, nakon hospitalizacije na nekom od odjela Opće bolnice Dubrovnik, proveli i na odjelu Palijative skrbi iste Bolnice.

Stručni zaposlenici, zajedno s pomoćno-tehničkim osobljem i administrativnim zaposlenicima, svojim radom osigurali su kvalitetno življenje korisnika u Domu, što je i svrha.

**1.2. Skup korisnika:**

U Domu se održava kontinuirano, prošle godine dvo- mjesečno i po potrebi.

U Poslovnoj zgradi Thermotherapia, povremeno.

Na Skupu su u pravilu nazočni: Ravnateljicaj, Socijalana radnica, Voditeljica Odjela njege i brige o zdravlju korisnika, Voditeljica prehrambeno-tehničkih poslova i Voditeljica Odsjeka prehrane. Iznose se prijedlozi i daju mišljenja po slijedećim područjima: prehrana, zdravstvo, higijena i međuljudski odnosi. Na Skupu korisnika također se čita i pošta, odnosno pisma ubačena u sandučić « primjedbe i pohvale». Sve nejasnoće nastoje se kvalitetno pojasniti. Prihvaćaju se prijedlozi korisnika iz svih područja koji doprinose povećanju kvalitete življenja u ustanovi, a time i zadovoljstvu korisnika i zaposlenika.

Težih konfliktnih situacija nije bilo. Kvaliteti međuljudskih odnosa doprinosi stručni rad s korisnicima, duhovni rad od strane svećenika, kvalitetni rad službi Doma.

Na Skupu korisnika birani su korisnici u Komisiju za prehranu i Komisiju za kvalitetu stanovanja i izabran je predstavnik korisnika u Upravno vijeće Doma. Izabrani korisnik je gospodin Vinko Ilić, kojeg je i potvrdio Osnivač – Dubrovačko-neretvanska županija.

Kada se radi o važnim pitanjima bitnim za zdravlje korisnika, Skupu korisnika prisustvuje i liječnica Doma / npr. cijepljenje od gripe, novine u zdravstvenom sustavu i sl /.

**1.3. Dušobrižništvo**

U Domu, na već tradicionalni način, posebna se pažnja posvećuje dušobrižništvu. Svake nedjelje je Sveta misa. Osim nedjeljom misa se služi u vrijeme značajnijih blagdana:

Božić, Tri kralja, Tjelovo, Dan domovinske zahvalnosti,Velika Gospa i Sveti Nikola.

Sv. misu predvodi svećenik Don. Ivo Penava.

U Thermotherapii Sveta misa se u pravilu održava jednom mjesečno.

Posljednje pomazanje pruža se korisnicima po želji.

Sveta pričest i ispovijed također se organizira i za nepokretne korisnike.

Za sve umrle korisnike u Domu, održava se Sv. Misa, obično slijedeće nedjelje u

nazočnosti bliske rodbine korisnika.

Uvrijeme korizme, petkom, održavao se križni put.

Otac Biskup je predvodio je Sv. misu u Centralnom objektu 02.01. i posljednju nedjelju došašća kada su Skauti donijeli u Dom i Božićno svjetlo. Također, Otac Biskup, u Poslovnoj zgradi Thermotherapia, predvodio je Sv. misu za Tjelovo.

Asistenciju svećenicima kao i suradnju s korisnicima po pitanju dušebrižništva obavljale su korisnice Doma: Kate Vučićević, Stane Sentić, Katica Kokotić i Amalija Baranović. Zaposlenici se uključuju po prijedlogu i na traženje korisnika.

Predstavnici Doma, Ravnateljica i predstavnica zaposlenika u Upravnom vijeću – Marija Matuško, te predstavnici korisnika – Kate Vučićević i Stane Sentić, posjetili su svećenike u Svećeničkom Domu.

**2. RAD STRUČNIH ZAPOSLENIKA**

**2.1. Socijalni rad u Domu i Poslovnoj zgradi Thermotherapia u Mokošici**

Tijekom 2017. godine primani su korisnici temeljem Rang liste i odluke Komisije za prijem i otpust korisnika.

Održano je 7 sastanaka Komisije za prijem i otpust korisnika, na kojima je razmatrano ukupno 129 Zamolbi, za smještaj. Primljeno je 42 novih korisnika u Dom i 15 u Izdvojenu Poslovnu jedinicu „Thermotherapiu“ u Mokošici.

Preminulo je 44 korisnika u Domu i 13 korisnika u „Thermotherapii“ u Mokošici. Troje korisnika napustilo je Dom i vratilo se kući a jedna korisnica iz preseljena je u Dom u Zagrebu da bude bliže obitelji.

Nekoliko korisnika primljeno je kao Hitan prijem što je potkrijepljeno Zabilješkom o hitnom prijemu.

Novim korisnicima pomogano je pri adaptaciji i snalaženju u novim životnim uvjetima.

Tijekom godine za nekoliko korisnika pomagano je pri organizaciji pokopa i sređivanju papira iza pokopa.

Svaki mjesec svim korisnicima koji nisu u mogućnosti sami preuzeti, zaprimani su i isplaćivani džeparci od mirovina, Ministarstva i zaklade Blaga Djela.

Za svakog korisnika Doma i Podružnice timski (zajedno sa gl. Med sestrom, radnim terapeutom i fizioterapeutom) izrađen je individualni plan rada. Evaluacije individualnih planova rađene su svaka tri mjeseca.

Pojedinim korisnicima pomagano je pri ostvarivanju njihovih prava kod raznih ustanova (Centar za socijalnu skrb, Mirovinsko, Zdravstveno osiguranje, Grad, Županija).

Korisnicima koji imaju pravo dva puta godišnje na novčanu pomoć od Grada Dubrovnika pomognuto je u ostvarivanju prava na novčanu pomoć.

Nepokretnim i dementnim korisnicima, čiji se džeparci nalaze u pohrani socijalne radnice uredno su tijekom godine kupovani prehrambeni proizvodi kao i odjeća, obuća (po potrebi) kao i sredstva za osobnu higijenu.

Tijekom godine odlazila sam u Opću bolnicu na Medarevu u posjet korisnicima te nekoliko puta sa korisnicima radi pregleda te dogovora za hospitalizaciju.

Prilikom prijema novih korisnika tijekom godine, zajedno sa medicinskom sestrom napravljeno je nekoliko izvida u obitelj radi uvida u zdravstveno stanje korisnika.

U listopadu bila sam na godišnjoj konferenciji socijalnih radnika u organizaciji HUSR-a u Šibeniku.

Za korisnike Doma i „Thermotherapie“ organiziran je Izlet u Primorje i Ston.

Svi korisnicima Doma i „Thermotherapie“ tijekom godine unešeni su u kompjuterski programa MUP-a i na taj način prijavljeno im je boravište. Nakon smrti ili nakon napuštanja Doma, boravak im je odjavljen.

Svi korisnici Doma i „Thermotherapie“ unešeni su u kompjuterski program, Modul socijalnog rada.

**2.2. Radno okupacijske i kulturno-zabavne aktivnosti u Domu i Poslovnoj zgradi Thermotherapia u Mokošici**

U 2017.g., se provelo niz aktivnosti i druženja kako bi se slobodno vrijeme korisnika ispunilo na što kvalitetniji način u svrhu održavanja, očuvanja i poboljšanja njihovih psihofizičkih sposobnosti. Slobodno vrijeme u Domu za starije osobe Dubrovnik se organizira kroz: psihosocijalni rad, radno-okupacijske aktivnosti, kulturno-zabavne aktivnosti i rekreativne aktivnosti. Metode rada radnog terapeuta su: individualni rad, grupni rad, timski rad, te suradnja sa obiteljima korisnika, suradnja sa širom društvenom zajednicom, osnovnim i srednjim školama, vrtićima, Klubovima umirovljenika, Udrugama i drugim domovima. U daljnjem tekstu ću nastojati obuhvatiti aktivnosti, druženja, posjete koje su se održale u Domu u 2017.g.

02.01.2017.g., posjet biskupa Mate Uzinića, druženje sa korisnicima u Tv Sali Doma.

08.02., održana je radionica na temu: „Valentinovo“ na kojoj je sudjelovalo 8 korisnika. Korisnici su izezana srca bojali temperama koja smo kasnije lijepili na slamke, koje su imale funkciju držača. Radionica je trajala 2 dana.

10.02., Posjeta i druženje sa korisnicima Thermotherapie.

11.02. Izrada rekvizita za predstavu povodom Valentinova koju već danima pripremamo sa korisnicima. Predstava se sastoji od pjesama i recitacija.

14.02., Predstava “Živjelo Valentinovo” prvi put izvedena u Domu. Nakon predstave, korisnici koji su sudjelovali u njoj su svim prisutnima čestitali Valentinovo i podjelili srca koja smo izradili na radionici.

15.02., Izvedba predstave povodom Valentinova u Thermotherapiji, koju je popratila i Du-Tv.

16.02., Izvedba predstave povodom Valentinova u Domu Domus Christi. Kupnja materijala za maškare.

19.02., Priprema korisnika za Župski karnevo na kojem su nastupili sa korisnicima iz Doma Domus Christi u sklopu Zumbe Gold.

22.02., Izvedba predstave povodom Valentinova u Domu Konavle, na povratku smo stali na aerodrome i u Kupare.

23.02. Priprema panoa za maškare u Domu i Thermotherapiji.

02.03., Priprema i postavljanje panoa za Korizmu.

Početak Križnog puta u Domu svakog petka u 15:30 sati.

Povodom Dana žena 08.03.,sa korisnikom gosp. Vinkom Ilićem smo svim našim korisnicama i djelatnicima podjelili cvijeće. Predstavu „Živjelo Valentinovo“ smo prilagodili Danu žena i izveli je Medicinskoj školi koja nam je došla u posjet.

U mjesecu ožujku smo nastavili sa probama i prilagodbog predstave zbora korisnika. Pripremali smo i rekvizite za tombolou i radionice za dolazak studenata Američkog koledža.

16.03., Zumba Gold- gledali slike i snimke sa Župskog karnevala.

20.03., Pano povodom Svjetskog dana socijalnih radnika.

25.03., dolazak studenata Američkog koledža u posjet Domu. Organizirali su radnu akciju čišćenja okoliša Doma, sadnje cvijeća i uređenja dvorišta. Imali sui glazbeni program kojeg su izveli na gitari, klaviru i pjevanje pjesama. Imali smo i tombolu za kjorisnike uz nagrade koje smo mi pripremili, kao i nagrade koje su pripremili student. Imali smo i kutak za manikuru kojeg su vodili student. Naši korisnici su izveli predstavu za studente. Nakon svega smo se počastili sendvičima, sokom i kolačima.

06.04., Pripreme za Uskrsnu radionicu, nabava materijala i priprema za izradu.

07.04., Otišle u Thermotherapiu gdje smo održale Uskrsnu radionicu sa korisnicima za izradu čestitki.

10.04., Uskrsna radionica u Tv Sali Doma, gdje su korisnici bojali jaja od papira temperama.

11.04., Dovršavanje Uskrsnih čestitki i priprema za slanje.

13.04., Postavljanje panoa za Uskrs, kao i grane na koju smo stavili uskrsna jaja.

14.04., Pano u Thermotherapiji, druženje sa korisnicima. Na povratku u Dom, uređenje restorana za Uskrs.

16.04(Uskrs)., se u našem Domu se održalo misno slavlje uz nastup zbora, u pratnji klavira i violine.

24.04., Pano za Praznik rada, 01.05.

26.04., Nastavak proba zbora.

Kroz mjesec svibanj su započele pripreme za domski list i prikupljanje materijala. Korisnici su dobili teme, i počeli dostavljati svoje radove.

09.05., Održano predavanje psihologice Nine Crnogorac Šabić za korisnike, na temu “Mentalni problem i poteškoće treće životne dobi”.

10.05., Pano za Majčin dan.

16.05. Bili smo u posjeti dječjem vrtiću Župa gdje su korisnici izveli svoju predstavu. Ostali smo u vrtiću na objedu.

19.05., Predavanje u Domu na temu “Zdravo starenje”- Predavač gđa. Marija Masanović.

26.05., Predavanje u Thermotherapiji na temu “Zdravo starenje”- Predavač gđa. Marija Masanović. Na povratku u Dom, došli su zaposlenici kazališta Marina Držić i intervjuirali korisnike.

06.06., Održano predavanje psihologice Nine Crnogorac Šabić za korisnike, na temu “Mentalni problem i poteškoće treće životne dobi” u Thermotherapiji.

08.06. Odlazak na izlet u Dubrovačka gornja sela, Dubrovačko primorje, Ston gdje smo bili na ručku i u Slano gdje smo stali na kavu. Išlo je 20 korisnika i zaposlenika.

14.06., Pano za Tjelovo. Predavanje u Domu na temu “Upravljanje stresom u trećoj životnoj dobi” – predavač gđa. Karmen Kmetović Prkačin.

28.06., Predavanje u Domu na temu “Prehrana u starijoj dobi “- predavač gđa. Marija Vezilić.

29.06., Predavanje u Thermotherapiji na temu “Prehrana u starijoj dobi “- predavač gđa. Marija Vezilić.

07.07., u „ Thermotherapiji“ smo napravili druženje u restoranu za korisnice stacionara. Igrale smo igru „Dosjećanja“. Obišle sve korisnike.

12.07., Thermotherapija, postavljanje panoa i obilazak korisnika.

13.07., Zumba Gold party, izbor za miss i mistera Doma, tombola u Tv Sali.

12.08., Pano povodom Velike Gospe.

01.09., Pano povodom Male Gospe.

08.09. Pano za Thermotherapiju, obilazak korisnika.

13.09., Posjeta društva za zaštitu od šećerne bolesti. Svim korsinicima izmjereni tlak i šećer.

20.09., Počele probe sa zborom, izbor pjesama i vježba.

22.09. Proba zbora.

27.09., Proba zbora.

28.09., prva Zumba Gold nakon ljetne pause. Proba zbora.

29.09., Pano za Međunarodni dan starijih osoba i 26. godišnjicu napada na Grad. Otvaranje izložbe gđe. Smiljanke Garmaz Zec. Nastup zbora.

02.10., Posjeta gradonačelnika gosp. Mata Frankovića, povodom Međunarodnog dana starijih osoba. Domjenak i nastup zbora.

05.10., Proslava 100-og rođendana gđe. Paule Banac. Misa za zdravlje, domjenak.

24.10., u 08:30 sati je održana prva Čitaonica ove godine. Kao i prošle godine Čitaonica se održava povodom Mjeseca hrvatske knjige, a void je gđa. Katarina Palinić.

27.10., Priprema panoa za Dom i Thermotherapiu povodom Svi svetih.

04.10., Zumba Gold u hotelu Rixos, nastup naših korisnika i korisnika doma Domus Christi.

08.11. Trio “Laus” upriličio kulturno-zabavni program korisnicima Poslovne zgrade Thermotherapia u Mokošici i u Centralnom objektu Doma u Ul. Branitelja Dubrovnika 33.

15.11., Predavanje psihologice Nine Crnogorac Šabić na temu “Samopoštovanje u starijoj životnoj dobi”. Tog dana u 14 sati smo u Tv Sali imali lutkarsku predstavu koju su uzveli učenici iz Dubrovačkih knjižnica.

27.11., Pano za 30 godina kućne njege.

05.12., smo krenuli sa kićenjem Doma povodom nadolazećih blagdana. U posjetu su nam došla djeca i učiteljice OŠ Župa dubrovačka. Izveli su nam priredbu i imali radionicu sa korisnicima, te podjelili kolače prisutnim i korisnicima po katovima.

06.12., u Dom su stigla djeca Doma Maslina sa svojim voditeljima koji su za naše korisnike održali priredbu predstavu „O’š kolač?“. Nakon održane predstave djeca su dobili poklone od Sv. Nikole kao i svi naši korisnici koji su bili na priredbi. Svi korisnici koji nisu mogli prisustovati priredbi zajedno sa djecom iz Doma Maslina smo im podijelili po njihovim sobama. Za djecu Doma Maslina kao i za njihove voditelje u našem Domu je pripremljen svečani ručak.

07.12., Kupnja i priprema materijala za božićnu radionicu sa korisnicima- izrada čestitki koje šaljemo u usatanove diljem Hrvatske.

08.12., Radionica čestitki sa korisnicima. Bojali su temperama oblike poklona koje ćemo kasnije lijepiti na čestitke sa trakama i pastom.

11.12., Proba zbora.

13.12., Proba zbora, priprema za drugu božićnu radionicu- izrada ukrasa za božićno drvce na panou.

14.12., Druga božićna radionica s korisnicima. Bojali temperama kuglice i lijepili ih na drvce od kartona i stavili božićni pano.

14.12., U posjetu došli učenici OŠ Lapad u pratnji par mama i učiteljice gđa. Patricije Mage Vidak koji su za korisnike otpjevali par pjesama i podijelili im domaće kolačiće koje su sami napravili. Domaće kolačiće su uz kolendu podijelili i svim nepokretnim korisnicima. Djecu su pjesmom i plesom obradovali naše korisnike.

19.12., U posjetu Domu su došli dožupanica gđa. Žaklina Marević i bliski suradnici, pošto je župan gosp. Nikola Dobroslavić bio spriječen kojima smo priredili prigodan program na kojem je nastupao Zbor našeg Doma i Trio “Laus” . Popodne su nam u posjetu došle učenice ženskog đačkog doma sa svojom ravnateljicom i odgajateljicama, koje su također pšriredile kulturno-zabavni program korisnicima Doma.

21.12., U posjetu su nam došla djeca iz Dječjeg vrtića Pile sa svojim odgajateljicama.

Također, u posjetu Domu je došao gradonačelnik gosp. Mato Franković sa svojim bliskim suradnicima za koje je također održan prigodan program naših korisnika, te gđe. iz Župe Svetog Mihajla koje su za svoje župljane donijeli prigodne poklone.

22.12., Postavljanje božićnog panoa u Thermotherapiji. Rasporedili Božićne poklone za naše korisnike koji će biti podjeljeni na terenu.

24.12., Otac Biskup predvosio Sv. misu uz asistenciju don Ivana Penave. Došli sui Skauti i donijeli Božićne svjetlo.

24.12., Upravo, po završetku Sv. mise, zajedno s korisnicima s korisnicima Doma dočekali smo Mješoviti zbor „Libertas“ koji nam svake godine dođe u posjetu s kolendom.

25. 12.Na Božić korisnicima su čestitali Božić i podijelili poklone gospodin Vinko Ilić, član UV – predstavnik korisnika i Ravnateljica Marica Miletić.

28.12., u 16:00 sati smo održali Zumba Party sa gđa. Tatjanom Prigl. Druženje uz razgovor, pjesmu i ples je trajao do večere. Na party-u je prisustovalo 18 korisnika.

Zumba gold i Čitaonica se redovito održavala.

U Domu i „Thermotherapiji“ obilježavamo sve važne datume panoima, tako smo u ovoj godini uradili panoe za: Dan međunarodnog priznanja Republike Hrvatske (15.01.) Svjetski dan bolesnika(11.02.), Majčin dan(10.05.), Dan Dubrovačko – neretvanske županije i Međunarodnog dana sestrinstva (12.05.), Međunarodnog dana obitelji(15.05.), Dan Domovinske zahvalnosti (05.08.), Velika gospa (15.08.) Međunarodni dan starijih osoba (01.10.), Dan Kruha(17.10.), Svi sveti(01.11.), pano za Božić i Novu Godinu i Izlet i još mnoge dr.

Za sva događanja u Domu, posjete.... redovito osim usmeno za korisnike pišemo i obavijesti i plakate kako bi na vrijeme bili obaviješteni.

S korisnicima smo svakodnevno u kontaktu i za sve što im je potrebno smo tu za njih, što znaju i zbog toga su slobodni doći za sve što im je potrebno,

Zbor korisnika se redovito održava i korisnici se uvijek odazovu u velikom broju.

**2.3. Rad Odjela njege i brige o zdravlju korisnika u Domu**

O korisnicima koji koriste usluge njege za teže pokretne i nepokretne osobe kao i korisnici stambenog dijela zbog akutnih bolesti privremeno ili povremeno koriste usluge njege kroz 24 sata dnevno. Tijekom cijele godine brinule su se:

1. Voditeljica odjela

2. Medicinske sestre

3. Njegovateljice

4. Fizioterapeut

**Aktivnosti**

U sobama korisnika poslužuje se 63 % smještenih korisnika.

1. Mala njega svakodnevno(cca 5 puta)

2. Velika njega(cca 3 puta)

3. Standardni obroci(cca 60 korisnika)

4. Dijabetički obroci(cca 10 korisnika na inzulinskoj terapiji,cca 16 korisnika na per os terapiji)

5. Miksani obroci(cca 20)

6. Hranjenje na sondu(cca 1-2 sonde)

7. Pomoć pri hranjenju(cca 40 korisnika)

8. Postupak s umrlim(cca godišnje 30 korisnika)

**Evidencije o korisnicima koje vode medicinske sestre.**

Redovno se vode slijedeće evidencije:

1. primjena parenteralne terapije
2. primjena per os terapije
3. evidencija i briga o realizaciji doznaka Hrvatskog zavoda za zdravstveno osiguranje(za
4. inkontinenciju,vrećice za stomu i kontrolu šećera)
5. nabava lijekova za nepokretne i teže pokretne korisnike
6. prevencija dekubitusa i kontraktura
7. osobna higijena korisnika(kupanje,tuširanje,brijanje,šišanje)
8. mjerenje vitalnih funkcija
9. liječnički pregledi korisnika na stacionaru i na stambenom dijelu prema potrebi
10. nabava sanitetskog materijala
11. mjerenje vitalnih funkcija
12. mjerenje vitalnih funkcija
13. liječnički pregledi korisnika na stacionaru i na stambenom dijelu prema potrebi
14. nabava sanitetskog materijala ccaprovođenje mjera sprječavanja i suzbijanja infekcija
15. evidencija umrlih korisnika
16. kontrola sterilizacije

Na Odjelu pojačane brige o zdravlju i njege i korisnika stambenog dijela je provedeno je preventivno cijepljenje protiv gripe uz suradnju liječnika PZZ.

Pokrenuta je inicijativa za dobivanje povijesti bolesti od koisnika koji su izabrali drugog liječnika PZZ,u svrhu pružanja kvalitetnije medicinske usluge i brige o korisniku.

Infektivni i farmakološki otpad se redovito odlaže u za to predviđenu ambalažu i redovito se odvoze.Za sve djelatnike su se vršili redoviti sistematski pregledi i epidemiološki

**Drugi poslovi vezano za kvalitetu života korisnika:**

1. Odlazak na specijalističke preglede(po nalogu liječnika obiteljske medicine ili po preporuci specijaliste nakon hospitalizacije korisnika)
2. Uzimanje materijala za laboratorij
3. Timski rad sa socijalnim radnikom u izradi individualnog plana i evaluacije istog
4. Suradnja s voditeljem Odjela prehrane i tehničkih poslova,voditeljem Odjela prehrane

i socijalnim radnikom u cilju poboljšanja kvalitete života korisnika u Domu.

1. Pratnja korisnika prilikom odlaska na rehabilitaciju
2. Prijava kvarova na medicinskim aparatima
3. Prijava kvarova na namještaju
4. Kontrola kvalitete čistoče soba i sanitarnih prostorija korisnika

**Medicinske intervencije koje su obavile medicinske setre:**

1. previjanje rana,
2. promjena katetera i sonde,
3. kontrole tlaka,
4. vađenje guk-profila,
5. poziv službe HMP
6. reanimacija

**2.4. Fizikalna medicina**

Pružanje usluge fizikalne terapije obavlja fizioterapeut. U Domu je od mjeseca studenog organizirana pet puta tjedno, a do tada 3x tjedno (ponedjeljak, srijeda, petak).

U Poslovnoj zgradi “Thermotherapia” je 2x tjedno (utorak, četvrtak). Korisnicima se pružaju usluge fizikalne terapije ovisno o stupnju sposobnosti (I; II; III stupanj) u za to namjenjenom prostoru kao i po sobama.

Provode se terapijski postupci nastojeći što je moguće više pridonijeti ostvarenju glavnog cilja, a to je samostalnost korisnika u aktivnostima svakodnevnog života.

Fizioterapijski program ciljano djeluje na smanjenje subjektivnih simptoma te poboljšanje funkcije lokomotornog sustava (pokretljivost, mišićna snaga, kontrole pokreta) i opća mobilnost korisnika.

Pristup rada korisnicima je individualna terapija i grupna tjelovježba.

Individualna terapija primjenjuje:

* pasivne vježbe
* aktivne vježbe
* aktivno potpomognute
* izometričke vježbe
* respiratorne vježbe
* vježbe hoda, sjedanja, ustajanja
* krioterapija
* TENS
* medicinska masaža
* limfna drenaža

Kroz individualni pristup obradilo se 92 korisnika.

Obavljenih procedura je 2,917.

Grupna tjelovježba je prilagođena osobama starije životne dobi posebno uzevši u obzir njihovo zdravstveno stanje.

Kroz grupnu tjelovježbu prošlo je 26 korisnika.

Obavljenih procedura je 444.

Edukacija korisnika vršila se za uporabu ortopedskih pomagala (štaka, štapova, hodalica, kolica, ortoza, ortopedskih proteza, treninga hoda i uspostavu ravnoteže hoda).

Provođenje fizikalne terapije radi se po uputama doktora obiteljske medicine, raznih specijalista najčešće ortopeda i neurologa.

Fizioterapeut je surađivao sa medicinskim sestrama, socijalnim radnikom i radnim terapeutom gdje se kroz tim vodila zajednička evaluacijska lista za svakog korisnika.

Posebna pažnja je usmjerena prema korisniku, njegovom općem stanju i potrebama kao i o mogućnosti i volji sudjelovanja u za njih predviđenim programima.

Fizioterapeut je sudjelovao i u radu Stručnog vijeća.

Edukacija fizioterapeuta je trajna kroz sudjelovanje na stručnim predavanjima koju su se održavala u OB Dubrovnik (4 predavanja) kao i praćenjem stručne literature.

Vođenje potrebe dokumentacije je svakodnevno, tromjesečno i na godišnjoj razini.

**2.5. Odjel za pomoć i njegu starijim osobama u kući**

**Izvještaj Voditeljice i socijalne radnice:**

U 2017.g. broj korisnika se kretao između 140 i 148 korisnika mjesečno. Jedan dio korisnika usluge Odjela za pomoć i njegu u kući plaća sam, a jednom dijelu korisnika troškove snosi Zaklada „Blaga djela“, a to su pravo korisnici ostvarili Rješenjem Centra za socijalnu skrb. Na dan 31.12.2017.g. imali smo 146 korisnika od kojih su 58 korisnika sami plaćali usluge, a za 88 korisnika je troškove snosila Zaklada „Blaga djela“.

Tijekom 2017.g. imali smo 40 novih korisnika. Umrlih korisnika bilo je 12, a korisnika koji su smješteni u naš Dom – Centralni object ili Poslovnu zgradu Thermotherapiu u Mokošici, neki drugi dom ili koji su prestali sa korištenjem usluga Odjela bilo je 20.

Kućnih posjeta tijekom 2017.g. bilo je 213, a telefonskih poziva oko 535. Posjeta u Dom od strane naših korisnika ili osoba koji se dođu raspitati za naše usluge bilo je oko 145.

Svakog početka mjeseca Zaklada „Blaga djela“ dostavi nam mjesečne bonove za naše korisnike koje sortiramo, pripremimo i proslijedimo njegovateljicama koje su na terenu da podijele korisnicima. Za korisnike koji sami dolaze po ručak bonove ostavljamo u Domu.

Redovno socijalna radnica piše dnevnik rada, mjesečne izvještaje sa Voditeljicom Odjela Mirjanom Boticom, evidenciju posjeta korisnika, opis aktivnosti korisnika, službene zabilješke... Redovno surađujem sa Centrom za socijalnu skrb Dubrovnik, Zakladom „Blaga djela“, obiteljskim liječnicima naših korisnika, te s Općom bolnicom Dubrovnik s kojima je najviše u kontaktu voditeljica Opdjela gđa. Mirjana Botica. Također suerađujemo s Karitasom dubrovačke biskupije po pitanju različitih usluga korisnicima, a najviše po pitanju davanja na korištenje bolničkih kreveta. Za sve navedeno postoje službene evidencije koje se redovito vode u sklopu Odjela za pomoć i njegu starijim osobama u kući.

**Izvještaj fizioterapeuta:**

Sadržaj: 1) Inicijalna procjena

2) Aktivnosti i sadržaj

3) Po potrebi pratnja korisnika na specijalistički pregled zdravstvenu ustanovu.

**1/ Timska suradnja s liječnikom ,medicinskom sestrom i drugim medicinskim**

**osobljem**

**2/ Rad sa korisnicima na terenu (u kući)**

1. Procjena funkcionalnih sposobnosti (ASŽ)
2. Individualne vježbe –aktivno potpomognute,pasivno razgibavanje,vježbe disanja
3. Vertikalizacija i antidekubitalne mjere +tromboprofilaska ,pneumoprofilaska
4. Vježbe cijelog tijela ,vježbe dijela tijela,vježbe povećanja opsega pokreta
5. Vježbe transfera ( krevet-kolica)
6. Vježbe koordinacije i balansa,jačanja muskulature
7. Primjena elektromasažer (prijenosni tens)
8. Pomoć pri hodanju

**3/ Vođenje evidencije –pisanje dnevnika rada**

**3. PREHRANA KORISNIKA**

Prehrana korisnika također se osigurava u skladu s Programom rada (standardna i dijetalna prehrana i prehrana korisnika u terminalnoj fazi). Osiguravaju se namirnice u skladu s normativima za Centre za društvenu brigu o odraslim osobama. Jelovnik se utvrđuje zapisnički u timu: predstavnici korisnika, koji se povremeno mijenjaju, voditeljica prehrambeno-tehničkih poslova, voditeljica Odsjeka prehrane, voditeljica Odjela njege i brige o zdravlju korisnika i socijalna radnica. Cilj je da što više korisnika učestvuje u pisanju jelovnika radi pripremanja obroka po željama korisnika. Za praznike i blagdana priprema se primjeren jelovnik prema običajima u Dubrovniku. Redovno, najmanje svaka tri mjeseca vrši se mikrobiološka kontrola namirnica. Povremeno kontrolu provodi i Sanitarna inspekcija. Svi nalazi tijekom godine bili su uredni.

Kontrola svih namirnica / ulaz, uskladištenje i priprema /, čistoća kuhinje, edukacija i zdravstveni pregledi zaposlenika, vrše se po HACCP sistemu u koordinaciji s Hrvatskim zavodom za javno zdravstvo – Služba Dubrovnik.

Osnovano je i Povjerenstvo za sprječavanje i suzbijanje bolničkih infekcija, koje je sačinilo program rada i po njemu postupa.

**4. USLUGE STANOVANJA**

Čistoće prostora, opreme i odjeće odvija se u skladu s programom rada. Nešto iznad normativa utvrđenih u Pravilniku o minimalnim uvjetima za pružanje socijalnih usluga. Tijekom godine više puta , izvršena je dezinsekcija i deratizacija oba objekta.

Čistoće prostorija, opreme i odjeće korisnika u oba objekta je na visokoj razini. Redovno se posteljina i ukrasne tkanine obnavljaju.

**5. ZAPOSLENICI**

Pomoćno tehničkih zaposlenika: kuhara, pomoćnih radnika u kuhinji, spremačica, pralja, kućnih majstora i portira zaposleno je u okviru Pravilnika o minimalnim uvjetima za ustanove socijalne skrbi. Vezano za postojeći broj i strukturu korisnika, nedostaje: njegovateljica cca 4 izvršitelja i Fizoterapeut 2 izvršitelja.

6.1. Na neodređeno vrijeme, na 31.12. 2016. bilo je zaposleno 69 zaposlenika , od kojih 65 žena,

6.2. Na određeno vrijeme, 18 zaposlenika,od kojih 5 zaposlenica na zamjeni zaposlenica koje su na bolovanju i 13 zaposlenika, od kojih 12 žena na određeno vrijeme zbog povećanog opsega posla.

6.3. Zaposlenici zaposleni na određeno vrijeme zbog povećanog opsega posla financiraju se iz donacije.

6.4. Jedna zaposlenica je pošlo u starosnu mirovinu.

6.5. Uredno je nabavljena zaštitna obuća i zaštitna odjeća novoprimljenim zaposlenicima sukladno Procjeni rizika i pozitivnim zakonskim propisima vezano za zaštitu na radu.

6.6. **Sanitarni, periodični, prethodni i sistematski pregledi zaposlenika odvijaju se kako slijedi:**

Sanitarni, periodični, prethodni i sistematski pregledi zaposlenika vrše se preventivno u interesu zaštite zdravlja korisnika i zaposlenika Doma, sukladno pozitivnim zakonskim propisima i normativnim aktima Doma.

Zaposlenici čiji je rad vezan za neposredni i posredni kontakt s korisnicima vrše redovne **godišnje i polugodišnje sanitarne preglede**. Svi sanitarni pregledi bili su uredni.

**Periodični** pregledi zaposlenika koji rade na poslovima s povećanim opasnostima vrše se sukladno Procjeni rizika i Prijedlogu liječnika medicine rada.

**Prethodni sistematski pregled** izvršili su svi zaposleni zaposlenici , zaposleni tijekom 2017. godine, što je u skladu s Kolektivnim ugovorom.

Izvršeni su **zdravstveni pregledi zaposlenika u ambulanti za medicinu rada** sukladno Procjeni rizika i pozitivnim zakonskim propisima vezano za zaštitu na radu, sukladno utvrđenom roku pregleda.

6.7. **Plaće** su isplaćivane redovno u skladu s pozitivnim zakonskim propisima, Kolektivnim

ugovorom u djelatnosti socijalne skrbi i normativnim aktima Doma.

6.8. Sukladno pozitivnim zakonskim propisima i Kolektivnim ugovorom, **zaposlencima su redovno isplaćena i slijedeća novčana primanja:**

* Jubilarna nagrada za 15 zaposlenika,
* Otpremnina za 1 zaposlnicu,
* Pomoći za bolovanje duže od 90 dana za 10 zaposlenica,
* Pomoći u slučaju smrti bliske rodbine zaposlenika za 3 zaposlenika.
* Dar djeci zaposlenika za Svetog Nikolu za 47 dijece,
* Regres za godišnji odmor za 88 zaposlenika,
* Božićnica za 87zaposlenika .

**6. ULAGANJE U OBJEKT U UL. Branitelja Dubrovnika 33**

Tijekom 2017. g. učinjeno je slijedeće:

* Izrađen je koncept zaštite od požara u formi elaborata zaštite od požara za postojeći objekt,
* Izrađen je Energetski certifikat nestambene zgrade / Ul. Branitelja Dubrovnika 33/.
* Ranije provedeni pozivni natječaj o nadogradnji jedne etaže na objektu u ul. Branitelja Dubrovnnika 33 je obustavljen, s obzirom da je utvrđeno da je potrebno izraditi i projekt nadogradnje protupožarne zaštite postojećeg objekta koji će biti sastavni dio projekta protupožarne zaštite i nadograđenog kata, sukladno Zakonu, jer se radi o istom objektu.
* Pripremljena je ponudbena dokumentacija za Natječaj za izradu projektne dokumentacije,
* Kontinuirano se radi na okrupnjavanju postojeće čestice Doma u Ul. Branitelja

Dubrovnika 33 s okolnim česticama za koje postoji pravna osnova i interes, te je

podnijet zahtjev Gradu Dubrovniku za utvrđivanje građevinske čestice za postojeću

zgradu Doma

* Objekat i oprema redovno su održavani.
* Izvršeno je neodloživo ličenje soba korisnika. Travnjaci, cvijeće, ukrasne biljke i drveće održavaju se po pravilima struke, kontinuirano.
* Izvršeni su svi redovni kontrolni pregledi objekta i opreme od strane nadležnih službi i postupljeno po nalazima.

**Kupljeno je slijedeće:**

7.1. Računalo 2 komada

7.2. Monitor 1 komad

7.3. Uredski ormar 2 komada

7.4. Uredska stolica 2 komada

7.5. Bolnički ektrični krevet s antidekubitalnim madracem 3 komada

7.6. Bolnički noćni ormarić 3 komada

7.7. Sobni stol 5 komada

7.8. Tuš kolica – toaletna 1 komad

7.9.Stolić za hranjenje fiksni 3 komad

7.10. Aspirator new askir 1 komad

7.11. Vozilo Opel Corsa-BD

7.12. Nabavljen potreban sitni inventar / staklo, porculan, šalice, pribor za jelo, plahte,

jastučnice, jogi madraci i dr./

**7. ULAGANJA U POSLOVNU ZGRADU “THERMOTERAPIA” u Mokošica**

**U Poslovnoj zgradi „** Thermotherapia „ u Mokošici urađeno je slijedeće:

* Izvršena su potrebna ličenja soba.
* Objekt, namještaj, oprema i okoliš redovno se održavaju.
* Kontrolni pregledi opreme od strane nadležnih službi redovno su vršeni i postupljeno

je po nalazima.

**Kupljeno je slijedeće:**

8.1**.** Rashladni ormar od ionoxa s ventilom za hlađenje 1 komad

8.2. Klima uređaj Toshiba 1 komad

8.3. Bolnički ektrični krevet s antidekubitalnim madracem 2 komada

8.4. Tuš kolica toaletna 1 komad

8.5. Toaletna kolica TS 6/TSU 1 komad

8.6. Stolić za hranjenje fiksni 2 komada

8.7. Nabavljen potreban sitni inventar / staklo, porculan, šalice, pribor za jelo, plahte,

jastučnice, jogi madraci i dr./

**8. NORMATIVNI AKTI**

9.1. Normativni akti Doma usklađivani sa Statutom i pozitivnim zakonskim propisima

9.2. Izrađen Plan unutarnjeg nadzora za 2018. godinu

**9. RAD UPRAVNIH I DRUGIH TIJELA:**

Održane sjednice:

1. Upravnog vijeća - 8 sjednica

2. Stručnog vijeća - 4 sjednice

3. Skup korisnika - 9 sjednica

4. Stručnog kolegija - svaki tjedan

5. Radni sastanci - po potrebi

6. Sastanci u Županij.

**10.ODJEL ZA POMOĆ I NJEGU I POMOĆ STARIJIM OSOBAMA U KUĆI**

Odjel za pomoć i njegu starijim osobama u kući, pokazuje kontinuirani pozitivni trend broja korisnika usluga i broja usluga. Broj korisnika usluga kojima usluge u cjelosti snosi Zaklada blaga djela je u porastu. Kontinuirano se radilo u dvije smjene, 365 dana u godini, na područjima: Grada Dubrovnika u užem smislu, Rijeke dubrovačke i Bosanke. O korisnicima se kvalitetno skrbi. Pozitivno se surađuj s: Liječnicima opće medicine, Općom bolnicom Dubrovnik, Palijativnim odjelom, Palijativnim mobilnim timom, Patronažom i Centrom za socijalnu skrb, sukladno potrebama korisnika usluga. Kada se potrebna kvaliteta života korisniku više ne može osigurati kod kuće, odnosno kada zdravstveno stanje korisnika usluga zahtjeva kontinuiranu medicinsku skrb, korisnik se smještava u Dom. Ukupno u 2016. godini u naš dom smješteno je 15 korisnika usluga Odjela pomoći i njege starijim osobama u kući, a u druge domove 5. Smještaj je uslijedio kada se s izvaninstitucionalnom skrbi nije mogla osigurati potrebna kvaliteta živbota u prirodnoj sredini.

**11. STRUČNO USAVRŠAVANJE**

Zabilježeno je opsežna i temeljita edukacija stručnih i drugih zaposlenika Doma, sa ciljem kvalitetnijeg rada sa pozitivnim učinkom na korisnike i zaposlenike Doma.

12.1. Ravnateljica i Socijalne radnice bile su na VII. Simpoziju socijalnih radnika u Zadru,

tema „ Praksa socijalnog rada iz perspektive korisnika i stručnjaka“.

12.2. Ravnateljica, socijalne radnice i medicinske sestre bile su u Dubrovniku na Tribini

vezano za Palijativnu skrb i dementne osobe,

12.3. Računovodstvena referentica materijalni knjigovođa– likvidator, Mišela Glavinić, bila je

na edukaciji u Zagrebu, te položila ispit iz “ tečaja za energetske suradnike”.

12.4. Medicinske sestre u našem Domu , Domusu Christi, Domu Vela Luka i Općoj bolnici

Dubrovnik redovno održavaju seminare vezano za stručni rad medicinskih sestara.

12. 5. Zaposlenici kuhinje bili su na edukaciji „tečaj zdravstvenog odgoja“ koju provodi

HZZJZ – Ured Dubrovačko-neretvanske županije.

12.6. U Domu je povodom tridesete obljetnice djelovanja izvaninstitucionalne skrbi održan

Stručni skup „Podrška obiteljskim njegovateljima starijih osoba kroz izvaninstitucio-

nalnu skrb doma za starije osobe – stanje i perspektive“

12.7. Voditeljica računovodstva bila je na edukaciji iz računovodstva u Splitu.

12.8. Voditeljica računovodstva i financijski knjigovođa bili su na edukaciji iz

**12. SURADNJA**

Kvaliteta života korisnika stalno smještenih u Domu, kao i korisnika usluga Odjela za njegu i pomoć starijim osobama u kući, unapređuje se i kroz suradnju s fizičkim i pravnim osobama.

Od fizičkih osoba najbitnija je suradnja s rodbinom i prijateljima korisnika, na planu zadovoljavanja njihovih individualnih potreba, želja i interesa. Važna je suradnja na planu liječenja, posebno kada se radi o težim oboljenjima.

Redovito se surađuje s Ministarstvom socijalne politike i mladih, Osnivačem - Dubrovačko-neretvanskom županijom, nadležnim centrima za socijalnu skrb, Zakladom Blaga djela Dubrovnik, Općom bolnicom Dubrovnik, Domom zdravlja Dubrovnik – Palijativnim mobilnim timom, po potrebi Kliničkim bolnicama u Splitu, Zagrebu, Rehabilitacijskim centrom Kalos u Vela Luci, Hrvatskim zavodom za javno zdravstvo DNŽ, Dječijim domom „Maslina“, dječjim vrtićima Dubrovnik, osnovnim školama u Dubrovniku, Društvom naša djeca Dubrovnik, Maticom umirovljenika Dubrovnik, Hotelm Hilton – Imperial, Klubom stranaca u Dubrovniku i.t.d.

Radi javnosti rada, intenzivno se surađuje sa sredstvima javnog priopćavanja

( lokalnim dnevnim i tjednim listovima, Hrvatskim radio- radio postajom Dubrovnik, HTV-om- Studio Dubrovnik).

**13. KONTROLE OD STRANE NADLEŽNIH TIJELA**

14.1. Sanitarna inspekcija – PJ-Odjel za južnu Dalmaciju, Ispostava Dubrovnik,

14.2. Hrvatski zavod za javno zdravstvo redovno kontrolira stanje kuhinje, pripremanje

hrane, skladišta i higijenu istih, ka i stanje s djelatnicima u cilju uvođenja HACCP-

sustava, koji se uspješno uvodi.

14.3. Svi traženi upitnici vezano za korisnike, zaposlenike i poslovanje ustanove, uredno su

dostavljani nadležnim tijelima – državnim i županijskim.

**14. ZAKLJUČAK**

15.1. Planirani program rada za 2017. godinu uglavnom se u cijelosti izvršio,

15.2. Poslovanje se odvijalo sukladno financijskom planu Doma za 2017. godinu i poslovanje

je u okvirima planiranog financijskog plana.

15.3. Plan nabave je realiziran sukladno pozitivnim zakonskim propisima. Javna nabava:

svježeg mesa i kancelarisjkog materijala ustupljena je MZDOMISP.

15.4. Financijska sredstva su namjenski utrošena.

15.5. Planirani prihod za posebne namjene ostvaren je nešto iznad planiranog.

15.6. Ugovorena donacija između Doma i Zaklade Blaga djela Dubrovnik, u cjelosti je

doznačena i namjenski utrošena.

15.7. Od Osnivača, po zahtjevima Doma, u cjelosti su doznačena decentralizirana

financijska sredstava namijenjena za redovno poslovanje Doma.

15.8. Zapošljavanje svih zaposlenika vršeno je u skladu s pozitivnim zakonskim propisima,

kolektivnim Ugovorom, normativnim aktima ustanove i suglasnost Osnivača.

15.9. Kontinuirano se vršilo potrebno održavanje objekta i opreme, što se pozitivno odražava

na kvalitetu življenja korisnika i rad zaposlenika,

15.10. Utvrđena prava u pozitivnim zakonskim propisima, Kolektivnim ugovorom i

normativnim aktima Doma vezanim za korisnike i zaposlenike u cijelosti su

primjenjena i pravovremeno su izvršene sve isplate.

15.11. Dom je integriran u lokalnu zajednicu i otvoren za pravne i fizičke osobe i medije.

15.12. Održava se pozitivna mikro i makro klima.

15.13. U tijeku je okrupnjavanje postojeće čestice Doma, s dijelom ili u cjelosti okolnim

česticama na koje su vlasništvo Doma ili Dom ima pravni interes.

15.14. Redovno su dostavljana izvješća nadležnim institucijama vezano za javnost rada i

zaštitu osobnih podataka

15.15. Dom je vodio sudski spor po tužbi ALFAPLAN-GRAĐENJE d.o.,o. iz Dubrovnika

radi radova rekonstrukcije i adaptacije Doma iz 2005/06. godinu. Presuda Općinskog

suda Dubrovnik broj: Poslovni broj 8 P-121/07., postala je ovršna 18. siječnja 2017.

godine., te je Tužitelj dana 02. veljače 2017. godine, podnio Zahtjev za izravnu

naplatu Financijskoj agenciji Dubrovnik. FINA- Poslovna mreža Dubrovnik ovršila

je Dom dana 06. travnja 2017.g., nakon svih provedenih postupaka osporavanja

ovrhe,za 881.583,55 Kn. Struktura ovršenih financijskih sredstava je slijedeća:

glavnica- 259.725,73 Kn; troškovi sudskog spora: 66.938,35 Kn; kamata

ukupno: 554.703,47 Kn; trošak FINE: 216,00 Kn.

15.16. Kontinuirano su rađeni svi potrebni poslovi vezano za poslovanje ustanove sukladno

pozitivnim zakonskim propisima i normativnim aktima Doma.

**R A V N A T E LJ I C A:**

**Marica Miletić, dipl.ing.soc.rada**

**Izvještaj prihvaćen na sjednici Stručnog vijeća 25. siječnja 2018.**

**PREDSJEDNICA STRUČNOG VIJEĆA:**

**Marina Stjepčević**

**Izvještaj prihvaćen na sjednici Upravnog vijeća 30. Siječnja 2018 .**

**PREDSJEDNIK UPRAVNOG VIJEĆA:**

**dr. Katarina Doršner**